CELEX: 62011TN0265
Language: fi
Date: 2011-05-19 00:00:00
Title: Asia T-265/11: Kanne 19.5.2011 — Elmaghraby v. neuvosto

23.7.2011   
            
            
               FI
            
            
               Euroopan unionin virallinen lehti
            
            
               C 219/19
            
         Kanne 19.5.2011 — Elmaghraby v. neuvosto
   (Asia T-265/11)
   2011/C 219/30
   Oikeudenkäyntikieli: englanti
   
      Asianosaiset
   
   
      Kantaja: Amed Alaeldin Amin Abdelmaksoud Elmaghraby (Kairo, Egypti) (edustajat: D. Pannick, QC, barrister R. Lööf ja solicitor O'Kane)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä 21.3.2011 annetun neuvoston päätöksen 2011/172/YUTP (EUVL L 76, s. 63) siltä osin kuin se koskee kantajaa;
            
         
               —
            
            
               kumoamaan Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä 21.3.2011 annetun neuvoston asetuksen (EU) N:o 270/2011 (EUVL L 76, s. 4), jolla on saatettu voimaan neuvoston päätös 2011/172/YUTP, siltä osin kuin se koskee kantajaa;
            
         
               —
            
            
               velvoittamaan vastaajaan maksamaan 5 000 euron suuruisen vahingonkorvauksen, ja
            
         
               —
            
            
               velvoittamaan vastaajaan korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu siihen, että SEUT 29 artikla on virheellinen ja/tai riittämätön oikeudellinen perusta neuvoston päätökselle 2011/172/YUTP, koska:
               
                           —
                        
                        
                           mainitulla päätöksellä ei ole ulkopoliittista tarkoitusta,
                        
                     
                           —
                        
                        
                           tällaisen päätöksen (ja neuvoston asetuksen (EU) N:o 270/2011) antaminen merkitsee harkintavallan väärinkäyttöä, ja
                        
                     
                           —
                        
                        
                           kantajan merkitseminen neuvoston päätöksessä 2011/172/YUTP (ja vastaavassa asetuksessa) olevaan luetteloon on ollut epäjohdonmukaista.
                        
                     
         
               2)
            
            
               Toinen kanneperuste, joka perustuu siihen, että kantajan sisällyttämisellä neuvoston päätökseen 2011/172/YUTP ja neuvoston asetukseen (EU) N:o 270/2011 loukataan hänen oikeuttaan tehokkaaseen oikeussuojaan.
            
         
               3)
            
            
               Kolmas kanneperuste, joka perustuu siihen, että kantajan sisällyttämisellä neuvoston päätökseen 2011/172/YUTP ja neuvoston asetukseen (EU) N:o 270/2011 loukataan suhteellisuusperiaatetta.
            
         
               4)
            
            
               Neljäs kanneperuste, joka perustuu siihen, että kantajalle on aiheutunut välitöntä vahinkoa neuvoston päätöksen 2011/172/YUTP ja neuvoston asetuksen (EU) N:o 270/2011 antamisesta, mikä unionin on korvattava.